અખિલેશ પર પ્રહારો કરતાં મુલાયમે કહ્યું કે, મેં ત્રણ વાર અખિલેશને બોલાવ્યા, પરંતુ તેઓ એક મિનિટ માટે જ આવ્યા અને મારી વાત શરૂ કરું એ પહેલા જ તેઓ નીકળી ગયા. મુખ્યમંત્રીએ કોઇ કારણ વિના ઓમ પ્રકાશ, નારદ રાય, અંબિકા ચૌધરીને બહાર કરી દીધા. તેમણે મહિલા મંત્રીને પણ મંત્રીમંડળમાંથી ખસેડી દીધા. આ નેતાઓની શું ભૂલ હતી, તેમને શા માટે કાઢી મૂકવામાં આવ્યા. મેં અખિલેશને ઘણીવાર સમજાવવાનો પ્રયત્ન કર્યો, પરંતુ તેઓ મારી કોઇ વાત સાંભળવા તૈયાર નથી. એ મંત્રીઓનું અને મારું શું થશે, એ ચૂંટણી પંચ નક્કી કરશે. હું આ પાર્ટી અને સાયકલના ચિહ્નને બચાવવાની પૂરી કોશિશ કરી રહ્યો છું, પરંતુ જો અખિલેશ મારી વાત નહીં માને તો હું એમની વિરુદ્ધ લડીશ.